ขู่ยึดทรัพย์ผู้ค้ารายใหญ่
กวาดล้างย่านขายสินค้าก๊อบปี้ทั่วประเทศ,กรมทรัพย์สินทางปัญญา เผย เตรียมร่วมกับหน่วยงานที่เกี่ยวข้อง ลงพื้นที่กวาดล้างสินค้าละเมิดใน 11 ตลาดชื่อดังแบบไม่ให้ผู้ค้าตั้งตัว ตั้งเป้าปราบผู้ค้ารายใหญ่ให้ได้ ลั่นถ้าจับได้เล่นงานหนัก ทั้ง ก.ม.ทรัพย์สินทางปัญญา สอบภาษีย้อนหลัง ยึดทรัพย์ ถ้าเป็นต่างชาติ ชงตำรวจขึ้นบัญชีดำห้ามเข้าไทยอีก,นางนันทวัลย์ ศกุนตนาค อธิบดีกรมทรัพย์สินทางปัญญา เปิดเผยว่า สัปดาห์ที่ผ่านมา กรมได้ประชุมร่วมกับหน่วยงานที่เกี่ยวข้อง ทั้งกรมศุลกากร กรมสอบสวนคดีพิเศษ (ดีเอสไอ) สำนักงานตำรวจแห่งชาติ และกองบังคับการปราบปรามการกระทำผิดเกี่ยวกับอาชญากรรมทางเศรษฐกิจ (ปอศ.) เพื่อร่วมกันกำหนดแผนดำเนินงานในการป้องกัน และปราบปรามการละเมิดทรัพย์สินทางปัญญาให้ชัดเจน ก่อนนำเสนอเข้าสู่ที่ประชุมคณะอนุกรรมการปราบปรามการละเมิดทรัพย์สินทางปัญญาพิจารณาต่อไป,ทั้งนี้ ที่ประชุมจะร่วมกันกำหนดแผนปราบปรามการละเมิดในตลาดต่างๆ ทั้งในกรุงเทพฯ และต่างจังหวัด ที่มีการขายสินค้าละเมิดทรัพย์สินทางปัญญาอย่างมาก ทั้ง 13 แห่ง ตามการเผยแพร่ข้อมูลของสำนักงานผู้แทน การค้าสหรัฐฯ (ยูเอสทีอาร์) ก่อน ได้แก่ หาดกะรน และหาดป่าตอง จ.ภูเก็ต, พัทยา จ.ชลบุรี, ตลาดโรงเกลือ จ.สระแก้ว, ห้างพันธุ์ทิพย์, คลองถม, บ้านหม้อ, ห้างมาบุญครอง, ริมถนนสุขุมวิท, พัฒน์พงศ์ และตลาดนัดจตุจักร ส่วนที่สะพานเหล็ก ถูกรื้อถอนไปแล้ว และตลาดนัดถนนสุขุมวิท ถูกทางการทลายไปแล้ว,สำหรับการปราบปรามทุกหน่วยงานที่เกี่ยวข้องจะร่วมกันระดมกำลังไปตรวจสอบในทันทีแบบไม่ให้ผู้ค้ารู้ตัว ซึ่งต้องกวาดล้างผู้ค้ารายใหญ่ให้ได้ โดยในพื้นที่ต่างจังหวัด กระทรวงพาณิชย์ จะทำหนังสือถึงกระทรวงมหาดไทย เพื่อสั่งการให้ผู้ว่าราชการจังหวัด เข้มงวดกวดขันในการตรวจสอบ และให้ความร่วมมือในการปราบปรามด้วย,ที่ประชุมได้ตกลงร่วมกันว่า ในการปราบปราม ถ้าจับกุมผู้ค้ารายใหญ่ได้ นอกจากจะมีความผิดตามกฎหมายทรัพย์สินทางปัญญาแล้ว จะต้องส่งให้กรม สรรพากรตรวจสอบการเสียภาษีย้อนหลัง และส่งให้คณะกรรมการป้องกันการฟอกเงิน (ปปง.) ใช้กฎหมาย ปปง.ยึดทรัพย์ด้วย,นอกจากนี้ หากพบผู้ค้าเป็นคนต่างชาติ ต้องส่งเรื่องให้พนักงานสอบสวนก่อนส่งเรื่องต่อไปยังกองการต่างประเทศ สตช. เพื่อให้ดำเนินการขึ้นบัญชีดำไม่ให้บุคคลเหล่านี้เดินทางเข้ามาในประเทศได้อีก เพราะปัจจุบันเริ่มมีการจับกุมผู้ค้าสินค้าละเมิดที่เป็นชาวต่างชาติมากขึ้น เมื่อถูกจับกุมดำเนินคดี และพ้นผิดแล้ว บุคคลเหล่านี้มักเข้ามากระทำความผิดซ้ำในไทยอีก จึงต้องแบล็กลิสต์ พร้อมกันนั้น จะทำหนังสือถึงเจ้าของอาคารสถานที่ ที่มีการขายสินค้าละเมิด ไม่ให้ต่อสัญญากับผู้ค้าที่ขายสินค้าละเมิดด้วย,อย่างไรก็ตาม ขณะนี้ ยืนยันว่าสถานการณ์การละเมิดทรัพย์สินทางปัญญาในไทยลดความรุนแรงลงแล้ว เพราะทุกหน่วยงานที่เกี่ยวข้องร่วมกัน ป้องกันและปราบปรามอย่างจริงจัง และต่อเนื่อง โดยสามารถจับกุมผู้ค้ารายใหญ่ และยึดของกลางเพื่อนำมาทำลายทิ้งได้จำนวนมาก ส่วนการละเมิดบนเครือข่ายอินเตอร์เน็ต ที่เริ่มมีการละเมิดมากขึ้นนั้น กรมได้แก้ พ.ร.บ.ลิขสิทธิ์ เพื่อให้ครอบคลุมการป้องกันบนอินเตอร์เน็ตแล้ว โดยเฉพาะการให้ผู้ให้บริการอินเตอร์เน็ต (ไอเอสพี) สามารถปิดกั้นเว็บไซต์ที่ละเมิดได้ตามคำสั่งของศาล,นางนันทวัลย์กล่าวต่อถึงกรณีที่สหรัฐฯอยู่ระหว่างการพิจารณาทบทวนสถานะประเทศคู่ค้าด้านทรัพย์สินทางปัญญา ตามกฎหมายการค้า มาตรา 301 พิเศษ ที่จะประกาศผลสิ้นเดือน เม.ย.นี้ว่า หวังให้สหรัฐฯเลื่อนสถานะไทยให้ดีขึ้นจากปัจจุบันไทยอยู่ในบัญชีประเทศที่ถูกจับตามองเป็นพิเศษต่อเนื่องกัน 8 ปีแล้ว เพราะที่ผ่านมาได้ปรับปรุงแก้ไข กฎหมายลิขสิทธิ์ให้ครอบคลุมการละเมิดบนอินเตอร์– เน็ต และการลักลอบถ่ายในโรงภาพยนตร์ ตามที่สหรัฐฯ ร้องขอ จับกุมผู้ละเมิดรายใหญ่ได้มากขึ้น และอยู่ระหว่างการจัดทำโรดแม็ปปฏิรูปทรัพย์สินทางปัญญาทั้งระบบ.
กรมทรัพย์สินทางปัญญา เผย เตรียมร่วมกับหน่วยงานที่เกี่ยวข้อง ลงพื้นที่กวาดล้างสินค้าละเมิดใน 11 ตลาดชื่อดังแบบไม่ให้ผู้ค้าตั้งตัว ตั้งเป้าปราบผู้ค้ารายใหญ่ให้ได้ ลั่นถ้าจับได้เล่นงานหนัก
กรมทรัพย์สินทางปัญญา,นันทวัลย์ ศกุนตนาค,สินค้า,ก๊อบปี้,ตลาดโรงเกลือ,ตลองถม,ข่าว,ไทยรัฐฉบับพิมพ์